Warsteinin sijainti Soestin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
**Warstein** on kaupunki Soestin piirikunnassa Nordrhein-Westfalenin osavaltiossa läntisessä Saksassa.

Maantiede
---------

Warstein sijaitsee suhteellisen metsäisellä ylänkömaalla Westfalenin eteläosassa. Etäisyys Düsseldorfista on noin 110 kilometriä itäkoilliseen. Kaupungin korkein kohta on 581,5 metriä mpy ja matalin 216,5 metriä mpy.

Warstein kuuluu Arnsbergin hallintopiiriin, joka kattaa Nordrhein-Westfalenin keski- ja kaakkoisosat. Soestin piirikunta puolestaan kattaa hallintopiirin koillisosan.

Warsteiniin kuuluu varsinaisen Warsteinin lisäksi Allagen, Belecke, Hirschberg, Mülheim, Sichtigvor, Suttrop ja Waldhausen. Ne olivat itsenäisiä maalaiskuntia vuoteen 1975. Lisäksi kaupunkiin kuuluu, Niederbergheim, joka oli aiemmin osa Allagenia.

Historia
--------

Lörmecken torni
Ensimmäinen luotettava asiakirjamaininta Warsteinista on vuodelta 1214. Aiemmin kaupunkia pidettiin huomattavasti vanhempana. Keskiaikana Warstein kuului Hansaliittoon. Suuri osa kaupungista paloi 31. joulukuuta 1802, minkä jälkeen sen keskusta siirrettiin Wester-joen varrelle. Warstein liitettiin Preussiin 1816.

Warsteinissa on runsaasti historiallisia ristikkotaloja. Merkittävä kirkkorakennus on keskiaikainen Alte Kirche St. Pankratius und Sebastian. Warsteinin korkeimmalle kohdalle valmistui kesällä 2008 näköalatorni Lörmecke-Turm, jonka korkeus on 35 metriä.

Talous ja liikenne
------------------

Warsteinissa on muun muassa sähköteollisuutta, metallinjalostusta, rakennusteollisuutta ja logistiikka-alan toimijoita. Kaupungissa toimii 1753 perustettu panimo Warsteiner Brauerei Haus Cramer KG, joka valmistaa Warsteiner-olutta.

Moottoritie BAB 44 kulkee Warsteinin pohjoispuolitse ja BAB 46 eteläpuolitse.

Lähteet
-------

1. ↑  Bevölkerungsstand nach Geschlecht - Gemeinden - Monat (ab 2000) *Landesdatenbank.nrw.de*. Information und Technik Nordrhein-Westfalen Statistisches Landesamt.  (saksaksi)
2. ↑  Entfernung von Warstein nach\_ *Luftlinie.org*. Viitattu 18.2.2022. (saksaksi)
3. ↑  Fragen an die Warsteiner Geschichte *Stefan-enste.de*. Viitattu 18.2.2022. (saksaksi)
4. ↑  Lörmecke-Turm *sauerland-waldroute.de*.  Arkistoitu 25.3.2016. Viitattu 18.2.2022. (saksaksi)
5. ↑  Warstein als Wirtschaftsstandort *Warstein.de*. Stadt Warstein. Viitattu 18.2.2022. (saksaksi)
6. ↑  Erfolgsgeschichte einer deutschen Bierdynastie *Warsteiner-gruppe.de*. Warsteiner Gruppe. Viitattu 18.2.2022. (saksaksi)

Aiheesta muualla
----------------

* Warstein, Nordrhein-Westfalen, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Warstein**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Warstein 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa

 |
|  |
| Maantieteelliset | 
* MusicBrainz area

 |

 |